cyanic-selkie/wikianc huggingface dataset:
Hamilton Groove
Historia
Yhtyeen alkuperäiseen jäsenistöön kuuluivat Antti Vainikainen (laulu), Jaakko Elenius (koskettimet) ja Pekko Hokkanen (rummut). Jo vuoden 2006 joulukuussa yhtye teki treenikämppädemon, jolla olivat muun muassa kappaleet ”Donkey”, ”Pirate” ja ”Lost”. Tällöin yhtyeeseen liittyi kitaristi Markus Välimaa. Hamilton Groove harjoitteli talven aikana ahkerasti ja nauhoitti seuraavana keväänä Soundwall-studiolla Seinäjoella toisen promolevyn, joka myöskin sisälsi kappaleet ”Man man show”, ”Vinnie the butcher” ja ”Black sheep”. Vuoden 2007 keväällä basistiksi saatiin Mari Kroter ja yhtye keskittyi yhteissoiton hiomiseen ja uusien kappaleiden tekemiseen. Satunnaisesti keikoilla sekä juuri äänitetyllä promolla vierailivat Lost Horns eli Arto Panula (trumpetti) ja Tom Peltonen (saksofoni).
Keväällä 2008 keikoille mukaan löydettiin Lasse Asu, joka elävöitti livemeininkiä saksofonin soitollaan. Asu vakiinnutti paikkansa Hamilton Grooven jäsenenä lähes välittömästi ja pian yhtye aloitti lähti jälleen Soundwallin studiolle uusien kappaleiden kanssa. Pitkäsoitto nauhoitettiin viikossa ja vuoden 2009 alussa tulevalta albumilta julkaistiin promo, joka sisälsi kappaleet ”Mona”, ”Moonglow motel” ja ”Just another lie”. Esikoisalbumi Motel julkaistiin 4. lokakuuta 2009 Moby Discin kautta. Levyn kansitaiteen maalasi yhtyeen pitkäaikainen toveri Olli Kiviluoto, joka suunnitteli myös levystä julkaistun promon kannet. Motelin äänityksestä, miksauksesta ja masteroinnista vastasi Sami Jormanainen.
Hamilton Grooven toinen pitkäsoitto, Kingdom of nothing, ilmestyi 14. maaliskuuta 2012. Levy julkaistiin Moby Discin ja Secret Entertainmentin yhteisjulkaisuna. Se painatettiin CD:n lisäksi myös vinyylinä. Albumin musiikin sävellykseen ja sovitukseen ovat osallistuneet kaikki yhtyeen jäsenet. Graafisen ulkoasun suunnitteli toistamiseen Olli Kiviluoto. Levyn nauhoitti Hannu Lamminmäki ja hänen liikkuva studionsa. Levyn kappaleita sitoo teemallisesti yhteen rakkaus eri muodoissaan. Se voi olla hulluutta, himoa tai huolta maailman tilasta.
Julkaisut:
Albumit:
Singlet / EP:t
Nicole Goullieux
Nicole Goullieux (s. 15. heinäkuuta 1931 Pariisi, Ranska) on entinen ranskalainen yleisurheilija, joka menestyi kotimaassaan 800 metrin juoksussa ja maastojuoksussa.
Goullieux edusti Ranskaa kaksissa yleisurheilun arvokilpailuissa mutta karsiutui molemmilla kerroilla alkuerissä. Tukholman EM-kilpailuissa 1958 hänen aikansa 800 metrin juoksun alkuerissä oli 2.11,7 ja Rooman 1960 olympialaisissa hän tuli maaliin ajassa 2.13,4.
Goullieux voitti Ranskan mestaruuden 800 metrin juoksussa vuosina 1952–1953, 1957–1959 ja 1962 sekä maastojuoksussa vuosina 1956, 1959–1961 ja 1963. Hän paransi Ranskan ennätystä kolmasti sekä 800 metrillä että 1 000 metrillä. Hänen parhaat ennätysaikansa näillä matkoilla olivat 2.09,5 (vuonna 1959) ja 2.50,6 (vuonna 1960).
Kaikuharjun koulu
pienoiskuva|oikea|Kaikuharjun toiminta siirtyy Liipolan Monitoimitaloon Kaikuharjun koulu on peruskoulu Lahden Liipolassa. Koulu antaa opetusta kuulovammaisille ja kielellisistä häiriöistä kärsiville (dysfasia). Koulussa saa tukiavustusta eli erityisopetusta.
Narmer
thumb|300px|[[Narmerin paletti]] Narmer oli Ylä-Egyptin kuningas n. 3100 eaa. Hänen sanotaan yhdistäneen Ylä- ja Ala-Egyptin yhdeksi kokonaiseksi valtakunnaksi ja siten perustaneen muinaisen Egyptin valtion ja sen ensimmäisen dynastian.
Kaksi merkittävintä Narmeriin liittyvää arkeologista löytöä ovat Ala-Egyptin valloitusta esittävä Narmerin paletti sekä Narmerin heb sed -juhlaa esittävä kivinen nuijanpää. Narmerin arvellaan avioituneen Ala-Egyptin kuninkaan tyttären Nithotepin kanssa.
Joidenkin egyptologien mukaan Narmer oli sama henkilö kuin Menes (Min), jonka Herodotos ja Manetho mainitsivat Egyptin yhdistäjänä. Toisten mukaan hänen seuraajansa Aha (Horus Aha) oli näiden paljon myöhempien historioitsijoiden mainitsema Menes.
Narmerin hauta
thumb|Narmerin haudaksi tulkitut kammiot B17 ja B18 [[Umm el-Qa'abissa Egyptissä.]] Ranskalainen koptologi Émile Amélianeau ja hänen jälkeensä brittiläinen William Flinders Petrie kaivoivat vuosina 1895–1900 Abydoksen suuren hauta-alueeseen kuuluvaa Umm el Qa'abia, josta löytyi useita 1. dynastian kuningashautoja. Näiden joukossa oli kammioista B17 ja B18 koostuva hauta, jonka on tulkittu kuuluneen Narmerille. Haudasta löytyi Narmerin Horus-nimellä merkittyjä sinettejä.
Dammarhartsi
thumb|Canarium strictum-puun dammarhartsia. Dammarhartsi on muun muassa Dipterocarpaceae-heimon puista erittyvää ainetta, joka kovettuu hartsiksi.
Tärpättiin liuotettua dammarhartsia käytetään öljymaalauksia sekä entisöitäviä puupintoja suojaavana vernissana. Se tekee pinnasta kiiltävän ja syventää värejä. Sitä voidaan käyttää öljymaalauksessa myös maalausaineena, joka mahdollistaa ohuiden läpikuultavien maalikerrosten tekemisen. Jauhettua dammarhartsia on käytetty myös grafiikassa akvatintan tekemiseen.
Sarm West Studios
SARM Studios (tunnettu aiemmin nimillä Sarm West Studios, Basing Street Studios ja Island Studios) on Lontoon Notting Hillissä sijaitseva äänitysstudio. Sen perusti Chris Blackwell, jolloin se toimi Island Recordsin alaisuudessa. SARM on lyhenne sanoista Sound and Recording Mobiles.
Vuonna 1984 studiossa nauhoitettiin Band Aid -kokoonpanon hyväntekeväisyyssingle ”Do They Know It’s Christmas?”.
Hepatosplenomegalia
Hepatosplenomegalia viittaa epätavallisen suuriin maksaan ja pernaan. Oireen mahdollisia syitä ovat muiden muassa myelofibroosi, leukemia, lymfooma, hepatiitti, mononukleoosi, malaria ja leishmaniaasi.
Pako-Laine
Pako-Laine on rap-artisti Laineen Kasperin neljäs sooloalbumi, joka julkaistiin 20. kesäkuuta 2012. Elokuussa 2011 julkaistiin Laineen Kasperin musiikkivideo kappaleesta "Poutaa", mutta kappale ei päätynyt albumille. Pako-Laine nousi Suomen virallisen albumilistan 37. sijalle. Albumin kappaleesta "7 miljardia soluttautujaa" julkaistiin musiikkivideo elokuussa 2012.
Norsunluurannikon presidentinvaali 2010
Norsunluurannikon presidentinvaalin 2010 ensimmäinen kierros pidettiin 31. lokakuuta ja toinen kierros 28. marraskuuta. Vaali piti pitää jo vuonna 2005, mutta sisällissota siirsi sitä moneen kertaan.
Toisen kierroksen jälkeen vaalikomissio ilmoitti oppositiojohtaja Alassane Ouattaran voittaneen vaalin. Perustuslakivaltuuston johtaja kuitenkin piti tulosta virheellisenä, ja seuraavana päivänä valtuusto ilmoitti istuneen presidentin Laurent Gbagbon voittaneen. Kansainvälinen yhteisö on asettunut riidassa Ouattaran taakse ja vaatinut Gbagboa luopumaan vallasta. Gbagbo ei ole suostunut, ja äänestyksen jälkeisissä levottomuuksissa on kuollut toistasataa ihmistä.
Bansi Quinteros
Josef Quinteros (8. joulukuuta 1976 Barcelona – 19. kesäkuuta 2018 ), tunnetaan paremmin taiteilijanimellään Bansi Quinteros, oli espanjalaissyntyinen trancemuusikko ja kosketinsoittaja. Hän on tunnettu 1200 Micrograms -yhtyeestä.
Biografiaa
Quinteros muutti perheineen Amsterdamiin hänen ollessaan nuori. Hän oli musikaalinen jo pienenä. Kuusivuotiaana hän oli mukana koulun musiikkikerhossa. Hän sai omat rummut ollessaan seitsemän ja basson 11-vuotiaana.
Norsunluurannikon presidentinvaali 2010
2. kierros
Toisella kierroksella vaalikampanja tiukkeni, ja Gbagbon kannattajat hyökkäsivät Ouattaran kimppuun. Norsunluurannikon kansanrintaman puoluejohtaja Pascal Affi N'Guessan kutsui Ouattaraa "poliittisen väkivallan ja kapinan kummisedäksi". Kolmanneksi sijoittunut Bédié lähti tukemaan Ouattaraa.
Vaalikomissio julkisti 28. marraskuuta käydyn 2. kierroksen tulokset 2. joulukuuta. Komission mukaan Ouattara oli saanut 54 prosenttia äänistä ja voittanut vaalin. Gbagbon tukijat kuitenkin väittivät Ouattaraa tukevassa pohjoisosissa tapahtuneen vaalivilppiä. Perustuslakivaltuusto, jota johtaa Gbagbon kannattaja, mitätöi pohjoisosien ääniä ja julisti Gbagbon voittaneen ja saaneen 51 prosenttia äänistä. Kansainväliset tarkkailijat pitivät äänestystä kuitenkin suhteellisen reiluna.
Vaalien jälkeiset levottomuudet
Pari päivää myöhemmin kumpikin ehdokkaista vannoivat virkavalan. Gbagbon vala esitettiin televisiossa, ja Ouattara ilmoitti presidenttiydestään kirjeellä korkeimmalle oikeudelle. Ulkomaalaiset tahot ovat asettuneet Ouattaran kannalle ja vaatineet Gbagboa luopumaan vallasta. Euroopan komission puheenjohtaja José Manuel Barroso onnitteli Ouattaraa vaalivoitosta. Myös Afrikan unioni (AU) pitää Ouattaraa voittajana, ja muun muassa Barack Obama ja Nicolas Sarkozy ovat kehottaneet Gbagboa tunnustamaan tappionsa. AU sulki Norsunluurannikon ulos toiminnastaan, eikä maata päästetä takaisin unioniin ennen kuin Gbagbo suostuu myöntämään häviönsä.
Ouattara linnoittautui vaalin jälkeen abidjanilaiseen hotelliin, jota vartioivat YK:n rauhanturvaajat. Gbagbo onkin vaatinut rauhanturvaajia lähtemään maasta. Norsunluurannikolla on puhjennut myös levottomuuksia, joiden pelätään leviävän sisällissodaksi. Gbagbon ja Ouattaran kannattajat ovat ottaneet yhteen ainakin Abidjanissa ja Tiébissoussa. YK:n mukaan levottomuuksissa on kuollut joulukuun loppuun mennessä ainakin 173 ihmistä ja lähes 20 000 ihmistä on paennut Liberiaan.
Länsi-Afrikan talousyhteisö Ecowas on uhannut Gbagboa sotilaallisilla toimilla, jos tämä ei luopuisi vallasta. Ecowas lähetti kolmihenkisen valtuuskunnan 28. joulukuuta tapaamaan Gbagboa ja neuvottelemaan tilanteesta. Valtuuskuntaan kuuluivat Beninin presidentti Yayi Boni, Sierra Leonen presidentti Ernest Bai Koroma ja Kap Verden presidentti Pedro Pires. He tapasivat sekä Gbagbon että Ouattaran.
Ouattara ilmoitti Gbagbolle 31. joulukuuta, että tällä on puoleen yöhön asti aikaa erota virastaan. Nigerialainen eversti Mohamed Yerimah ilmoitti, että Ecowas syrjäyttää Gbagbon, jos poliittinen lähestymistapa ei toimi. Britannien ulkoministeri William Hague ilmoitti, että Britannia voi periaatteessa antaa tukensa myös sotilaalliselle toiminnalle, jos sille haetaan hyväksyntä YK:sta. Samaan aikaan Gbagbon nuorisoasiain ministeri ja Nuori patriootti -liikkeen johtaja Charles Blé Goudé kannusti Gbagboa tukevia nuoria hyökkäämään Golf-hotelliin, jossa Ouattara pitää tukikohtaansa.
Google Classroom
Google Classroom on Googlen julkaisema maksuton sähköinen oppimisympäristö, joka pyrkii yksinkertaistamaan tehtävien luomista, jakamista ja arviointia. Google Classroomin päätarkoitus on sujuvoittaa opettajien ja oppilaiden välistä tiedostojen jakoa.
Google Classroom yhdistää Google Driven (tehtävien luominen ja jakaminen), Google Docsin, Sheetsin ja Slidesin (kirjoittaminen), Gmailin (viestittely) ja Google-kalenterin (aikataulutus). Oppilaat voidaan kutsua liittymään Classroom-ryhmään joko yksityisellä koodilla tai liittää automaattisesti koulun verkkotunnuksen avulla. Jokaiselle ryhmälle luodaan käyttäjän Driveen erillinen kansio, jonne oppilas voi lähettää töitä opettajan arvioitavaksi. Android- ja iOS-laitteille saatavat mobiilisovellukset mahdollistavat kuvien ottamisen ja liittämisen tehtäviin, tiedostojen jakamisen muista sovelluksista ja offline-käytön. Opettajat pystyvät seuraamaan jokaisen oppilaan edistymistä.
Historia
Google Classroom julkistettiin 6. toukokuuta 2014, jolloin osa Googlen G Suite for Education -ohjelman käyttäjistä pääsi tutustumaan ohjelmistoon ennakkoon. Classroom tuli julkiseen jakoon 12. elokuuta 2014. Vuonna 2015 Google julkaisi Classroom-rajapinnan ja verkkosivuille jakamisen mahdollistavan painikkeen. Samana vuonna Google myös integroi Google-kalenteriin Classroom-tehtävien palautuspäivät. Vuonna 2017 Google salli kaikkien käyttäjien liittyä Classroom-ryhmiin ilman G Suite for Education -tiliä, ja huhtikuussa 2017 mahdollistettiin ryhmien luominen kaikille Googlen käyttäjille.
Vuonna 2018 Google julkaisi päivityksen, jossa lisättiin Classroomin tehtävät-osio, kehitettiin arviointisivun ulkoasua, sallittiin tehtävien uusiokäyttö muista ryhmistä ja lisättiin opettajille työkaluja sisällön järjestämiseen aiheen mukaan.
Vuonna 2019 Google esitteli 78 uutta havainnollistettua teemaa ja mahdollisuuden vetää ja pudottaa aiheita ja tehtäviä tehtävät-osiossa.
Ominaisuudet
Google Classroom yhdistää Google Driven, Docsin, Sheetsin, Slidesin ja Gmailin helpottaen oppilaitoksia siirtymään paperisesta työskentelystä sähköisiin järjestelmiin. Myöhemmin myös Google-kalenteri yhdistettiin palveluun, jotta käyttäjät pystyvät helpommin tarkastelemaan tehtävien palautuspäiviä, luokkaretkiä ja muita vastaavia. Oppilaat voidaan kutsua ryhmiin oppilaitoksen tietokannasta, ryhmän koodilla, jonka oppilaat syöttävät omalle laitteelleen tai tuoda automaattisesti koulun verkkotunnuksella.
Tehtävät
Tehtäviä käsitellään Googlen työskentelyohjelmilla, jotka mahdollistavat yhteistyön oppilaan ja opettajan sekä oppilaan ja muiden opplaiden välillä. Sen sijaan, että oppilaat jakaisivat joka tiedoston erikseen opettajalle Drivessa, tiedostot lisätään suoraan Classroom-tehtävänantoon ja palautetaan sieltä opettajalle. Opettajat voivat myös valita tiedoston, jota käytetään mallineena. Mallitiedostosta luodaan jokaiselle oppilaalle oma kopio. Oppilaat voivat muokata omaa kopiotaan ja sen jälkeen palauttaa sen omana työnään. Mallinetiedoston lisäksi oppilaat voivat lisätä tehtävään muita tiedostoja omasta Drivestään.
Arviointi
Google Classroom tukee erilaisia arviointimenetelmiä. Opettajat voivat lisätä tehtävänantoon tiedostoja, joita oppilaat voivat katsella, muokata ja ottaa kopion. Oppilaat voivat luoda tiedostoja ja sen jälkeen lisätä ne tehtävänantoon, jos opettaja ei ole luonut valmista kopiota. Opettajat pystyvät seuraamaan jokaisen oppilaan edistymistä ja lisäämään kommentteja. Opettaja voi arvioida palautetut tehtävät ja palauttaa niitä oppilaiden korjattaviksi, jos korjaamistarvetta tulee. Kun oppilas on palauttanut tehtävän, vain opettaja pystyy muokkaamaan sitä, ellei opettaja palauta sitä takaisin oppilaalle.
Yhteydenpito
Classroomissa julkaistut tehtävät menevät niin sanottuun striimiin, jossa oppilaat voivat kommentoida tehtäviä ja opettajat pystyvät vastaamaan. Myös oppilaat pystyvät lisäämään julkaisuja luokan striimiin, mutta ne eivät ole yhtä korkealla prioriteettitasolla kuin opettajien lähettämät julkaisut. Esimerkiksi YouTube-videoita ja Google Drive -tiedostoja voi liittää tehtävänantoihin ja julkaisuihin. Opettajien on Classroomissa myös mahdollista lähettää yhdelle tai useammalle oppilaalle sähköpostia Gmaililla. Classroom on saatavilla selaimessa sekä Android- ja iOS-sovelluksina.
Ryhmien arkistointi
Opettajien on mahdollista arkistoida ryhmä esimerkiksi lukuvuoden lopuksi. Kun ryhmä on arkistoitu, se häviää kotinäkymästä ja siirtyy Arkistoidut ryhmät -osioon, jotta käytössä olevat ryhmät pysyvät erillään. Kun ryhmä on arkistoitu, opettajat ja oppilaat voivat katsella sitä, mutta eivät voi tehdä sinne mitään muutoksia ennen kuin ryhmä palautetaan arkistosta.
Mobiilisovellukset
Tammikuussa 2015 julkaistut Google Classroom -mobiilisovellukset ovat saatavilla iOS- ja Android-laitteille. Niillä pystyy ottamaan kuvia ja lisäämään niitä tehtäviin, jakamaan tiedostoja muista sovelluksista ja käyttämään tehtäviä offline-tilassa.
Yksityisyys
Toisin kuin Googlen kuluttajille suunnatuissa palveluissa, Google Classroomissa, joka on osa G Suite for Education -palvelua, ei näytetä mainoksia oppilaille eikä opettajille, eikä käyttäjien dataa käytetä mainostustarkoituksiin.
Vastaanotto
eLearningIndustry testasi ja teki arvostelun Google Classroomista. Arvostelussa nostettiin esiin monia hyviä ja huonoja puolia. Vahvuuksiksi arvostelussa lueteltiin helppokäyttöisyys, kaikilla laitteilla toimivuus, opettajien mahdollisuus jakaa tehokkaasti Google Drivellä tiedostoja oppilaille, sähköisiin palveluihin siirtyminen eli ei tarvitse tulostaa mitään sekä nopea palautejärjestelmä oppilaiden ja opettajien välillä. Classroomin miinuspuoleksi nousi arvostelussa palvelun vahva sitoutuminen Googlen omiin palveluihin; ulkoisia tiedostoja tai palveluita ei pysty käyttämään niin helposti Classroomin kanssa. Lisäksi miinuspuolia olivat automaattisten tietokilpailujen ja testien sekä live-keskustelujen puuttuminen.
Kritiikkiä
Googlea on kritisoitu useista ongelmista, liittyen esimerkiksi tietoturvaan. Google Classroomiin liittyvä arvostelu kohdistuu suurimmaksi osaksi oppilaiden yksityisyyteen ja siihen, miten Google käyttää oppilaiden dataa. Google Classroomin kritisointi yhdistetään usein Chromebookien ja G Suiten kritisointiin.
Muita Googleen suuntautuvia kritiikinaiheita ovat kunnollisen arviointikirjan puuttuminen, automaattisten tietokilpailujen ja testien puute (yleensä tällaisia on oppimiseen liittyvissä järjestelmissä) ja tehtävänantojen muokkaaminen sen jälkeen, kun ne on julkaistu. Tämä tosin on nykyään mahdollista.
Google on vastannut tietosuojakäytäntöihin liittyviin huolenaiheisiin näin: "Google on sitoutunut rakentamaan tuotteita, jotka auttavat suojelemaan oppilaiden ja opettajien yksityisyyttä ja tarjoavat oppilaitoksellesi parhaimman turvallisuuden".
Suopunki
thumb|Suopungin aihio: kireäksi punottu 3-säikeinen hamppunaru thumb|Suopungin tervausta lämmitetyllä tervalla thumb|Suopunki vyyhdettynä heittoa varten thumb|Tätä kannetaan olalla kun lähdetään erotukseen
Suopunki (, mongoliaksi ja venäjäksi arkan, nenetsiksi tynzei) on poronhoidossa porojen kiinniottoon käytetty heittopaula.
Suopunki on noin 12–20 metriä pitkä ja yleensä noin 6–8 mm paksu naru, joka on punottu huomattavasti tavallista narua tiukemmaksi. Yleisimmin naru on tehty hampusta, puuvillasta tms. luonnonkuidusta, mutta niitä tehdään myös nahkasta palmikoimalla. Pituudessa ja paksuudessa on alueellista ja käyttömieltymyksistä johtuvaa vaihtelua. Naru yleensä tervataan ja tervaus tekee siitä jäykemmän ja estää narua sykertymästä sekä suojaa kastumiselta. Narun jäykkyyteen vaikuttaa punonnan kireys, naruun imeytetyn tervan määrä ja lisäaineet kuten vahat tai rasvat. Terva jäykistyy kylmällä ilmalla ja narun jäykkyys saa silmukan aukeamaan heiton aikana. Nykyisin käytetään yleisesti myös kumista tehtyä suopunkia. Hyvin tavallista on, että yhdellä poromiehellä on erilaisia suopunkeja, joista toiset toimivat hyvin pakkasella, toiset taas paremmin lämpimällä säällä. Suopungin heittopäässä on kaksireikäinen sarviluusta tai nykyisin myös muovista tehty köyden juoksusilmukkaa vastaava reikälevy, kiela, jonka suuremman reiän kautta suopungin kiristyvä silmukka kulkee. Naru lukittuu kielan pienemmän reiän taakse solmulla ja naru voi vapaasti pyöriä reiässä, jolloin narussa oleva kierre pääsee purkautumaan. Suopunki vyyhdetään ja heitetään poron sarviin tai kaulaan. Joskus suopunki tarttuu myös poron koparaan.
Suopunkia käytetään yleisimmin poroerotuksessa aitaukseen ajettujen porojen joukosta halutun yksilön kiinniotossa. Suopunkia tosin korvaa nykyisin helpompi tapa, ohuen riu'un kärkeen kiinnitetty nuorasilmukka, vimpa eli vimpain, jolla haluttu poro silmustetaan kiinni. Tapa on helppo ja tarkka. Vältytään suopungin harhaheitoilta. Myös vimman käyttö on vähentynyt nykyisin, koska poroaidat pyritään nykyisin rakentamaan niin että emäaidasta on helppo ajaa poroja pienempään aitaan, jossa porot voidaan ottaa helposti kiinni suoraan sarvesta tai sorkasta.
Eteläisellä poronhoitoalueella käytetään yleisesti hyvin pitkää (n. 25–30 m) ja melko ohutta, vain noin 5–6 mm paksua käsittelemätöntä puuvillasta punottua suopunkia, jolla ripataan poroja metsästä siten, että kelkkajäljelle asetetaan poljin eli ansasilmukka ja toinen pää suopungista sidotaan keppiin ja mies jää kepin kanssa vahtiin. Toinen mies ajaa poroa niin että se kulkee polkimen kautta ja vahtiin jäänyt mies nykäisee keppiä heilauttamalla suopungin poron jalkaan.
Jeremy Piven
Piven perusti vuonna 1988 lapsuudenystävänsä John Cusackin kanssa New Criminals -teatteriryhmän ja myöhemmin New Crime Productions -tuotantoyhtiön, joka on tuottanut muun muassa elokuvat Grosse Pointe Blank – Palkkamurhaaja pikkukaupungista ja High Fidelity. Hän on myös näytellyt useissa samoissa elokuvissa yhdessä Cusackin kanssa.
Piven on esiintynyt elokuvaurallaan pääasiassa sivuosarooleissa. Elokuvien lisäksi hän on näytellyt myös useissa televisiosarjoissa ja teatterinäytelmissä. Vuosina 2004–2011 hän esitti Ari Goldia HBO:n sarjassa Entourage ja oli roolistaan neljästi ehdolla Emmy-palkinnon sekä kuudesti Golden Globen saajaksi. Hänet on palkittu Emmyllä kolmesti, vuosina 2006, 2007 ja 2008 (sarjassa paras miessivuosa komediasarjassa), ja Golden Globella kerran, vuonna 2008 (sarjassa paras miessivuosa televisiosarjassa, minisarjassa tai televisioelokuvassa). 1990-luvun lopulla Piven näytteli pääroolia ABC:n lyhytikäiseksi jääneessä sarjassa Cupid (vuosina 1998–1999) ja esitti sivuosaroolia, Spence Kovakia, tilannekomedian Ellen kolmella viimeisellä kaudella (vuosina 1995–1998).
Vuosina 2013–2016 Harry Selfridgeä ITV:n draamasarjassa Mr Selfridge.
Mirjam Tuokkola
Mirjam Tuokkola (s. 7. helmikuuta 1997) on teuvalainen jousiampuja, joka edustaa Teuvan Jousiampujat -seuraa. Vuonna 2012 hän sai tyttöjen sarjan hopeaa Val d’Isèressä järjestetyissä jousiammunnan MM-kilpailuissa. Vuoden 2014 Nuorten olympialaisissa hän sijoittui tyttöjen sarjassa 17:nneksi ja parikilpailussa pronssille kanadalaisen Eric Petersin parina. Vuonna 2016 Espanjasta EM- kultaa IFAAN sisäammunassa. vuonna 2015 Virosta ja 2017 Romaniasta IFAAN sisäammunnassa MM-kultaa.
Etelä-Venäjän armeija
350px|thumb|Venäläiset valkoiset armeijat, kansalliset armeijat ja interventiojoukot
Etelä-Venäjän armeija oli yksi Venäjän valkoisista armeijoista, jotka edustivat Venäjän väliaikaista hallitusta ja taistelivat bolševikkeja, Ukrainan itsenäisyysliikettä ja saksalaisia vastaan.
Etelä-Venäjän armeija epäonnistui hyökkäyksessään Moskovaan vuonna 1919, minkä jälkeen sen vaikutus Venäjän sisällissotaan jäi marginaaliseksi. Sillä oli kuitenkin merkitystä Ukrainan tilanteeseen lähinnä Harkovan bolševikkihallinnon vastustajana, mikä toisaalta helpotti Ukrainan kansantasavallan asemaa bolševikkeja vastaan, mutta toisaalta esti sitä laajentamasta valtaansa Itä-Ukrainaan.
Etelä-Venäjän armeijaa komensivat Anton Denikin ja hänen seuraajansa Pjotr Wrangel. Armeijan rippeet jouduttiin lopulta evakuoimaan Krimiltä Konstantinopoliin marraskuussa 1920.
Muita vastaavanlaisia armeijoita olivat Neuvosto-Venäjän interventioon liittyen amiraali Aleksandr Koltšakin johtama Siperian armeija, jonka tarkoituksena oli kukistaa neuvostovalta hyökkäämällä Kaukoidästä Siperian kautta Moskovaan. Kenraali Nikolai Judenitšin komentama luoteisarmeija puolestaan pyrki Pietarin neuvostovallan kukistamiseen. Luoteisarmeija toimi lähinnä Suomenlahden eteläpuolelta Baltiasta.
Kenraali C. G. E. Mannerheim, joka oli Nikolai Judenitšin aseveli Venäjän keisarillisen armeijan ajalta, pyrki vuonna 1919 saamaan Suomen presidentti Ståhlbergin liittymään Judenitšin valmistelemaan Pietarin-vastaiseen operaatioon. Mannerheimin ajatus oli, että Judenitš-yhteistyön avulla Venäjän valkoinen hallinto tunnustaisi Suomen itsenäisyyden, jolloin Suomen Entente-mielinen suuntaus vahvistuisi Saksan hävittyä ensimmäisen maailmansodan. Lenin kirjoitti tuolloin päiväkirjoihinsa arvelevansa Pietarin kaatuvan, mikäli kenraali Mannerheim hyökkää Kannaksen suunnasta. Ståhlberg ei kuitenkaan suostunut ehdotukseen ja Lenin säilytti asemansa.
Sri Lanka yleisurheilun maailmanmestaruuskilpailuissa
Sri Lanka osallistui yleisurheilun ulkoratojen maailmanmestaruuskilpailuihin ensimmäisen kerran vuonna 1987 ja on ollut tauotta mukana vuodesta 1993. Sen ainoa MM-mitalisti on Susanthika Jayasinghe, joka saavutti 200 metrin juoksussa hopeaa Ateenassa 1997 ja pronssia Osakassa 2007. Maan muut urheilijat eivät ole yltäneet pistesijoille eli kahdeksan parhaan joukkoon. Moskovassa 2013 Nadeeka L. Babaranda Liyanage sijoittui keihäänheitossa 12:nneksi.
Länsi-Kotka
Länsi-Kotkaksi kutsutaan Kotkan kaupungin Kymijoen Langinkosken haaran länsipuolelle jäävää ja Sutelan kylän eteläpuolelle jäävää aluetta. Se käsittää Aittakorven, Lankilan (sisältää Pirosenvuoren), Karhuvuoren, Ruonalan (sisältää Munsaaren) ja Hirssaaren kaupunginosat sekä Mussalon saaren (Mussalon, Etukylän ja Takakylän kaupunginosat). Alueen asukasluku on noin 12 000. Päätiet Länsi-Kotkassa ovat Mussalontie, Karhuvuorentie, Langinkoskentie, Heponiementie ja tulevaisuudessa Räskintie.
Kevin Giovesi
Kevin Giovesi (s. 8. marraskuuta 1993 Rho) on italialainen moottoriurheilija.
Ura
Giovesi aloitti Karting-uransa vuonna 2005 ja kilpaili pääsäännöllisesti kotimaassaan Italiassa koko uransa ajan. Vuonna 2009 Giovesi siirtyi kilpailemaan Formula Lista Junior -sarjaan voittaen sarjan mestaruuden. Vuonna 2010 Giovesi ajoi Italian Formula 3:ssa sijoittuen loppupisteissä 15:ksi. Vuonna 2011 Giovesi jatkoi sarjassa voittaen kaksi kilpailua sijoittuen loppupisteissä seitsemänneksi. Vuonna 2012 Giovesi kilpaili European F3 Open -sarjassa voittaen sarjan Cope Class -luokan mestaruuden. Pääsarjassa hän sijoittui loppupisteissä kuudenneksi. Samana vuonna hän ajoi Italian F3 -sarjassa, Eurocup Formula Renault ja Formula Renault NEC -sarjassa.
Out of the Dark (Into the Light)
Out of the dark on Falcon yhdeksäs ja viimeiseksi jäänyt studioalbumi, joka julkaistiin postuumisti 27. helmikuuta 1998 hänen kuoltuaan auto-onnettomuudessa kolmea viikkoa aikaisemmin. Albumin maailmanlaajuinen painos julkaistiin 2. maaliskuuta 1998.
Taustaa
1996 Falcon singlen Mutter, der Mann mit dem KOKS ist da saavuttaman suosion takia Falcolle alettiin suunnitella uutta paluuta saksankielisten valtioiden listoille. Samana vuonna Falcolta julkaistiin myös single Naked, joka menestyi kohtalaisen hyvin Itävalloissa, mutta Saksan listoja se ei kyennyt valtaamaan, jonka johdosta levyn julkaisua siirrettiin. Falco suunnitteli levylle myös kappaletta Tomorrow Never Knows, jota ei tapahtunut. Falco myös poisti muutamia päiviä ennen kuolemaansa kappalelistalta paljon kappaleita, jotka oltiin jo julkaistu aiemmissa levyissä ja kokoelmissa.
Out of the dark suunniteltiin julkaistavan singlenä ennen Nakedia, mutta Falco halusi sen ilmestyvän vasta levyllä. Kun levy julkaistiin, kappaleesta tuli hitti niin Itävallassa kuin Saksassa ja Sveitsissä. Kappaleen paras sijoitus kotimaassaan oli 2. Kymmenen vuoden päästä Falcon kuolemasta albumi nousi uudelleen Itävallan listoille.
Matti Helminen
Matti Helminen on muun muassa seuraavien henkilöiden nimi:
Burkini
thumb|Burkini Burkini on musliminaisten käyttämä koko vartalon peittävä uimapuku.
Burkini on uimapuku, joka peittää koko vartalon lukuun ottamatta kasvoja, käsiä ja jalkoja. Aheda Zanettin yritys Ahiida omistaa tavaramerkit sanoihin burgini ja burkini, mutta tavaramerkeistä on tullut yleiskäsite tarkoittamaan myös muita vastaavia siveyttä korostavia uimapukuja. Islamilaisia uimapukuja myyvät ainakin Veilkini ja MyCozzie -tuotemerkit.
Burkinit nousivat kansainvälisen keskustelun kohteeksi vuonna 2016, kun osa ranskalaisista kunnista kielsi burkinin käytön uimarannoillaan.
Marokko
Vuonna 2014 Marokon turistikeskuksissa jotkut yksityiset uimapaikat kielsivät burkinin käytön, vedoten hygieniasyihin. Tätä eräs maan poliitikko paheksui kansalaisten uskonnonvapauteen puuttumiseksi.
Ranska
Burkinin käyttökielto nähdään toisinaan osana Ranskan tunnuksettomuuden (laïcité) periaatetta, jossa uskonnollisten symbolien käyttäminen valtion kouluissa ja muissa julkisissa tiloissa on kielletty. Burkini-kieltoa on perusteltu myös turvallisuussyillä ja Ranskassa tapahtuneiden terrori-iskujen aiheuttamalla epävarmuudella. Arvostelijat pitävät kieltoa kuitenkin perustuslain vastaisena. Maan korkein hallinto-oikeus määräsi vuonna 2016 Välimeren rannalla sijaitsevan Villeneuve-Loubet’n kaupungin burkinikiellon toistaiseksi lykättäväksi. Sittemmin muista kaupungeista ainakin Nizza, Cannes, Frejus ja Roquebrune kumosivat burkinikieltonsa.
Saksa
Joulukuussa 2018 Koblenzin kaupunki äänesti burkinikiellon puolesta. Tätä päätöstä vastaan noin 70 poliittista aktivistia järjesti mielenosoituksen.
Suomi
Suomessa keskustelu burkinin käytöstä nousi mediaan kun yhdenvertaisuusvaltuutettuna toimiva Kirsi Pimiä suositteli burkinin sallimista julkisissa uimahalleissa ja yksityisten peseytymistilojen rakentamista muslimeille.
Brookings Blizzard
Brookings Blizzard on yhdysvaltalainen, Etelä-Dakotan Brookingsin kaupungista kotoisin oleva juniorijääkiekkojoukkue joka pelaa tällä hetkellä North American Hockey Leaguen keskisessä divisioonassa. Se aloitti toimintansa vuonna 2005. Joukkue pelaa kotipelinsä Larson Ice Centerissä.
Harriet Lindeman
Harriet Lindeman (s. 16. kesäkuuta 1946) on ahvenanmaalainen poliitikko. Hän on ammatiltaan sairaanhoitaja.
Bryan Colangelo
thumb|Bryan Colangelo Bryan Colangelo (s. 1. kesäkuuta 1965 Chicago) on yhdysvaltalainen seurajohtaja. Hän toimii nykyisin Toronto Raptorsin presidenttinä ja toimitusjohtajana. Hänen isänsä, Jerry Colangelo, on valittu neljästi NBA:n vuoden seurajohtajaksi.
Harriet Lindeman
thumb|200px|right|Harriet Lindeman Oslossa 2007.
Bryan Colangelo
Colangelo toimi Phoenix Sunsin toimitusjohtajana yksitoista vuotta ja presidenttinä seitsemän viimeistä vuottaan seurassa. Vuonna 2006 hän siirtyi Raptorsiin. Vuosina 2005 ja 2007 hänet valittiin NBA:n vuoden seurajohtajaksi.
Harriet Lindeman
Lindeman valittiin Ahvenanmaan maakuntapäiville vuonna 1987. Vuosina 1991–1995 hän toimi maakuntahallituksen sijaismaaneuvoksena. Tämän jälkeen hän oli kulttuuri- ja koulutusministerinä vuodet 1995–1999, sosiaali- ja ympäristöministerinä 1999–2001 ja 2005–2007 sekä maakuntapäivien toisena varapuhemiehenä 2003–2005.
Hän vetäytyi politiikasta vuonna 2007.
No Age
No Age on yhdysvaltalainen punkduo, joka perustettiin Los Angelesissa vuonna 2005. Duon jäsenet ovat kitaristi Randy Randall ja rumpali/laulaja Dean Allen Spunt.
MediaPro Music
MediaPro Music on romanialainen levy-yhtiö, joka on osa Media PRO Groupia. Vuonna 1997 perustettu levy-yhtiö on yksi merkittävimmistä Romaniassa.
Monster Strike
thumb|Animaatio Monster Strike -pelistä Monster Strike (モンスターストライク Monsutā Sutoraiku) on MIxin kehittämä fysiikkapulmapeli, joka yhdistelee elementtejä roolipeleistä, strategiapeleistä ja yhteistyömoninpeleistä. Peli on julkaistu iOS- ja Android-alustoille. Pelin kehittämiseen osallistui myös Yoshiki Okamoto. Japanissa pelin nimi on usein lyhennetty muotoon MonSt (モンスト Monsuto). Kesäkuussa 2015 pelin päivittäinen tuotto oli 4,2 miljoonaa dollaria. Perinteisempi roolipeliversio pelistä, RPG Monster Strike, julkaistiin Nintendo 3DS:lle joulukuussa 2015.
Katariina Romppainen
Katariina Romppainen (s. 7. kesäkuuta 1964 Kemijärvi) on suomalainen kirjailija ja käsikirjoittaja.
Romppaisen teokset Sääskentapporock (2006), Rokkisokki (2008) ja Roolipeliä (2010) olivat Arvid Lydecken -palkintoehdokkaina. Sääskentapporock sai Tampereen kaupungin kirjallisuuspalkinnon vuonna 2006 ja Pitkät päiväunet vuonna 2010. Pitkät päiväunet oli Kodiksamia -kirjallisuuspalkintoehdokkaana vuonna 2012.
Romppainen on kuulunut M. E. Kuusi -salanimellä julkaisseeseen kirjailijaryhmään, jonka muita jäseniä ovat Hannu Hirvonen, Tuula Kallioniemi, Raili Mikkanen, Aira Savisaari ja Katri Tapola. Hän on myös kirjoittanut Uusi päivä -päivittäissarjaa sekä työskennellyt pitkään vapaana toimittajana.
Katariina Romppainen asuu perheineen Lempäälässä.
Teokset
Lasten- ja nuortenromaanit Aikuisten romaanit
Kirjailijanimellä Kati Routa:
Huebra
Huebra on noin 123 kilometriä pitkä Dueron sivujoki Kastilia ja Leónin itsehallintoalueella Espanjassa. Joki saa alkunsa Sierra de las Quilamasin vuoristoalueelta Salamancan alueella ja laskee Dueroon Saucellessa. Huebran merkittävimmät sivujoet ovat Yeltes ja Camaces.
Minot Minotauros
Minot Minotauros on yhdysvaltalainen, Pohjois-Dakotan Minotin kaupungista kotoisin oleva juniorijääkiekkojoukkue joka pelaa tällä hetkellä North American Hockey Leaguen keskisessä divisioonassa. Se aloitti toimintansa vuonna 2011. Joukkue pelaa kotipelinsä Maysa Arenassa.
Texicalli Records
Texicalli Records on vuonna 1996 perustettu suomalainen levy-yhtiö ja musiikkikustantaja. Texicalli Digital Oy (musiikin digitaalinen jakelija) kuuluu samaan yritysryppääseen. Molemmat yhtiöt on perustanut ja omistaa Martti Heikkinen. Texicalli Records Oy on julkaissut yli 250 suomalaista äänitettä eri genreissä.
Martti Heikkinen sai vuonna 2007 Yleisradion jazzradion Varjo-Yrjö -palkinnon, joka jaetaan suomalaisen jazzkulttuurin toimintaedellytyksien edistämisestä  ja vuonna 2008 hänelle myönnettiin Säveltäjät ja Sanoittajat Elvis ry:n jakama Prix Elvis -palkinto ansioistaan suomalaisen rytmimusiikin tuottajana.
Levymerkit
Texicalli Recordsin tuotanto on jaettu kolmeen eri levymerkkiin
Pakkosyöttäminen
pienoiskuva|Pakkosyöttöä. Pakkosyöttäminen on ensisijaisesti keino pitää nälkälakkoon ryhtyneet vangit tai orjat hengissä, mutta sitä käytetään myös kidutukseen. Kidutuksena uhrille saatettiin syöttää esimerkiksi ulosteita sekä virtsaa. Nälkälakkoon ryhtyneitä vankeja ja orjia saatetaan pakkosyöttää, jotta nämä eivät kuolisi. Tätä harjoitettiin muun muassa mustia kuljettavissa orjalaivoissa, joissa oli erityisesti tätä varten suunniteltu metallinen koussikka, jolla ruoka saatiin orjan kurkkuun. Pakkosyöttö yhdistetään usein myös moralismiin.
Pavel Lyžyn
Pavel Konstantinovitš Lyžyn (s. 24. maaliskuuta 1981 Voronok, Venäjän SFNT, Neuvostoliitto) on valkovenäläinen yleisurheilija, joka kilpailee kuulantyönnössä ja kiekonheitossa. Hän edustaa seuratasolla Dynamo Brestiä.
Lyžyn on voittanut arvokisoista kaksi mitalia, hopeaa sekä sisäratojen EM-kisoista 2007 että vuoden 2003 universiadeista. Hän on osallistunut olympialaisiin kolmesti, vuosina 2004, 2008 ja 2012. Lyžyn sijoittui seitsemänneksitoista Ateenan kisoissa 2004. Pekingissä 2008 hän sijoittui alun perin viidenneksi seitsemän senttimetrin päähän mitalista, nousten neljänneksi Andrei Mih’nevitšin dopinghylkäyksen jälkeen. Lopulta myös Lyžyn hylättiin vuonna 2016 kun hänen Pekingin olympialaisissa antamansa dopingnäyte tutkittiin uudelleen ja hän jäi kiinni Turinabol-nimisen steroidin käytöstä. Hän sai tapauksesta kahden vuoden kilpailukiellon ajalle 4.7.2016–3.7.2018 ja hänen tuloksiaan hylättiin takautuvasti aikaväliltä 15.8.2008–14.8.2010.
Lyžyn on lisäksi ollut kuudes Wienin sisäratojen EM-kisoissa 2002 ja kymmenes Göteborgin EM-kisoissa 2006. Lyžyn on kilpaillut kuulantyönnön lisäksi myös kiekonheitossa, jossa hän sijoittui toiseksi alle 20-vuotiaiden EM-kisoissa 1999 ja seitsemänneksi alle 20-vuotiaiden MM-kisoissa 2000.
Henkilökohtaiset ennätykset
Lähde: IAAF
Martti Alatalo
Martti Ilmari Alatalo (s. 1. maaliskuuta 1930 Oulu) on suomalainen kenraaliluutnantti.
Alatalo kävi Oulun lyseota  vuoteen 1951 ja valmistui Kadettikoulusta 1954 ja Sotakorkeakoulusta 1963. Hän toimi Pohjan prikaatissa joukkueenjohtajana 1951-1956 ja komppanianpäällikkönä 1956-1960. Pääesikunnan jalkaväen osaston teknisen toimiston toimistoupseerina Alatalo työskenteli 1960-1961 ja opetti Taistelukoulussa 1963-1968. Pataljoonan komentajana Karjalan prikaatissa hän toimi 1968-1970 ja Pääesikunnan operatiivisen osaston toimistopäällikkönä 1970-1974. Lapin jääkäripataljoonaa Alatalo komensi 1974-1976 ja Kainuun prikaatia 1976-1979. Ennen eroamistaan vakinaisesta palveluksesta 1989 hän toimi Keski-Suomen sotilasläänin esikuntapäällikkönä 1979-1981, Sisä-Suomen sotilasläänin komentajana 1981-1986 ja Pohjois-Suomen sotilasläänin komentajana 1986-1989.
Alatalo ylennettiin vänrikiksi 1951, luutnantiksi 1954, yliluutnantiksi 1957, kapteeniksi 1960, majuriksi 1965, everstiluutnantiksi 1971, everstiksi 1976, kenraalimajuriksi 1981 ja kenraaliluutnantiksi 1987.
Isoananaskala
Isoananaskala (Cleidopus gloriamaris) on ananaskalojen heimoon (Monocentridae) kuuluva kalalaji. Siitä käytetään myös nimitystä ritarikala sillä sen ulkonäkö muistuttaa haarniskaa. Sillä on myös pari itsevalaisevia elimiä, jotka muistuttavat laivoissa käytettyjä navigointivaloja.
Kuvaus
Isoananaskala kasvaa 22 cm:n pituiseksi ja se on muodoltaan pyöreä. Kalan suomut ovat keltaisia ja niissä on musta reunus. Leuka on musta ja alaleuan poikki kulkee punainen viiva. Kalan evät ovat pienet ja sillä on vahva suojapanssari, mitkä yhdessä aiheuttavat sen, että isoananaskala on huono uimaan. Se on yöeläin ja päivällä sen voi löytää luolista tai kivijyrkänteiden alta. Isoananaskala on suhteellisen yleinen syvissä vesissä, mutta koska se on luonteeltaan arka, joten jonkin aikaa se tunnettiin vain myrskyjen rantaan tuomien kalojen ansiosta.
F1 2009
F1 2009 on Sumo Digitalin kehittämä ja Codemastersin julkaisema ajopeli, joka perustuu Formula 1 -kauteen 2009. Peli julkaistiin Wii- ja PlayStation Portable -alustoille marraskuussa 2009. Pelistä on tehty myös versio Applen iPod Touchille ja iPhonelle. Seuraava osa F1 2010 julkaistiin PlayStation 3:lle, Xbox 360:lle ja PC:lle.
Peli sisältää kaikki kauden 2009 kuljettajat, tallit, radat ja uuden Yas Marina Circuitin -radan Abu Dhabissa, sekä aiemmin peleistä puuttuneet Valencian ja Singaporen katuradat. Mukana on myös KERS-järjestelmä. Pelissä on myös suomalaiset kuljettajat, Kimi Räikkönen ja Heikki Kovalainen.
Klaipėdan satama
thumb|250px|Klaipėdan sataman uloimman osan nostureita thumb|250px|Klaipėdan satamaa Klaipėdan satama (,, LOCODE: LT KLJ ) on Klaipėdassa sijaitseva Liettuan suurin satama. Satama-alueen laiturit sijaitsevat noin kymmenen kilometriä pitkällä rantakaistaleella Kuurinkyntään itäpuolelle jäävän suojaisan lahden (Kuurinhaffi) suulla.
Rahtimäärät
Klaipėdan sataman vuosittainen rahtimäärä:
LNG-terminaali
Klaipėdan satama on rakentamassa nesteytetyn maakaasun tuontia varten LNG-termiaalia, joka valmistunee suunnitelmien mukaan loppuvuoden 2014 aikana. Tähän liittyen Klaipėdan kaupunki on hyväksynyt hankkeen ympäristövaikutuksien arvioinnin. Norjasta on sovittu vuokratavan kelluva LNG-varastointi ja uudelleennesteytysasema, joka muodostaa keskeisen osan Klaipėdan satamaan rakennettavaa LNG-terminaalia. Hankinnalla lisätään osaltaan maakaasun vaihtoehtoisia hankintatapoja Liettuassa ja Baltian maiden alueella. Liettua on myös sopinut 30 % nykyistä Gazpromin maakaasun hintatasoa edullisemman maakaasun hankkimisesta yhdysvaltalaisyritykseltä vuodesta 2015 alkaen. Terminaalin myöhemmän jakelun mahdollistamiseksi Liettuan parlamentti hyväksyi kesällä 2012 lain, jonka mukaan Gazpromin nykyään osittain omistama maakaasun jakeluyhtiön tulee jakaa erillisiksi kaasunmyynti- ja jakeluyhtiöiksi. Tuleva LNG-terminaalin kaasu voitaisiin jakaa uuden jakeluyhtiön kautta ilman, että venäläisyhtiö Gazprom torjuu uuden kaasuntoimittajan. Liettua myös vaatii kaasuntuojia ostamaan vähintään 25% kaasustaan uuden LNG-terminaalin kautta maahantuodusta kaasusta.
LNG-terminaalien rakentaminen osaltaan helpottaa tämän vähäpäästöisemmän polttoaineen käyttämistä uuden sukupolven laivamoottoreissa. Mahdollista laivakäyttöä varten tarvitaan myös LNG:n jakelu- ja tankkauspisteitä (bunkraus) Itämeren kulkusatamiin.
Päästökompensaatio
On olemassa palveluntarjoajia, joiden kautta yksilöt tai yritykset voivat maksaa vapaaehtoista päästömaksua hyvittääkseen aiheuttamiaan kasvihuonekaasupäästöjä. Tunnetuin esimerkki lienee lentomaksu, lentomatkustamisesta maksettava vapaaehtoinen päästökompensaatiomaksu.
Päästöjen kompensoinnin muotoja ovat myös Kioton pöytäkirjassa määritellyt joustomekanismit: päästökauppa, yhteistoteutus ja puhtaan kehityksen mekanismi. Sen sijaan, että valtio vähentäisi omia päästöjään saavuttaakseen sille pöytäkirjassa määritellyt päästövähennysvelvoitteet, se voi rahoittaa päästöjen vähentämistä muissa maissa. Tarkoituksena on, että toimenpiteet kohdistuisivat sinne, missä päästöjen vähentäminen on kustannustehokkainta.
Organisaatiot kompensoivat aiheuttamiaan hiilidioksidipäästöjä tukemalla hiilidioksidipäästöjä rajoittavia toimia organisaationsa ulkopuolella. Päästöjen kompensoinnissa organisaatio ostaa päästövähennyksiä, jotka ovat tulleet esimerkiksi energiatehokkuudesta. Vastuullisuus ja päästöjen kompensointi on yhä enenevissä määrin kasvava trendi yritysmaailmassa.
Kritiikki
Kasvihuonekaasupäästöjen kompensointia on kritisoitu siitä, että niiden avulla voidaan välttää päästövähennystarpeet ja jatkaa saastuttavaa toimintaa. Päästöjen hyvittäminen johtaa tavoiteltuun lopputulokseen vain, mikäli kompensaatiomaksuilla saavutetut päästövähennykset ovat pysyviä ja sellaisia, joita ei muussa tapauksessa olisi toteutettu. Erityisesti metsittämällä toteutettuja päästökompensaatiohankkeita on kritisoitu siitä, että päästövähennysten pysyvyyttä ei voida taata : metsä voi palaa tai se voidaan hakata, jolloin puiden ilmakehästä sitoma hiili vapautuu takaisin ilmakehään. Lisäksi istutusmetsät saattavat vähentää luonnon monimuotoisuutta ja viedä viljelyskelpoista maa-alaa.
Päästövähennysten laadun ja luotettavuuden varmistamiseksi päästökompensaatiohankkeille on kehitetty sertifikaatteja, kuten WWF:n ja muiden kansalaisjärjestöjen kehittämä Gold Standard.
Suomessa päästöhyvitysten tarjonta on katsottu rahankeräyslain alaiseksi toiminnaksi. Poliisihallitus on aloittanut rikostutkinnan Finnairin tarjoamasta Push for Change -palvelusta.
Palveluntarjoajia
Päästökompensointia tarjoaa nykyään moni taho ja yritys.
Vihreiden entinen kansanedustaja Antero Vartia perusti päästökompensaatioita tarjoavan Compensate-säätiön vuonna 2019. Se eroaa muista hyvityspalveluista siinä, että päästönsä voi hyvittää jo hyödykettä ostaessaan, maksuhetkellä. Hyvitysmaksu kannustaa vähentämään turhinta kulutusta, ja se ohjataan lyhentämättömänä metsitykseen, koska säätiö itse maksaa kulut, aluksi Vartian ja lahjoittajien rahoilla, sittemmin yritysten lisenssimaksuilla. Hankkeilla on tunnetuimmat kansainväliset sertifikaatit ja hankkeissa sidotaan hiilidioksidia 2–5-kertainen määrä päästöihin nähden. Helsingin yliopiston aerosoli- ja ympäristöfysiikan professori Markku Kulmala on hankkeen neuvonantajaryhmässä. Erilaiset kompensaatiot osana vastuullisuusohjelmia ja päästökompensaatiohankkeita ovat saaneet jalansijaa jopa kansainvälisissä pörssiyhtiöissä.
Pohjanmeri
400px|border|right Pohjanmeri on matala ja myrskyisä Atlantin valtameren reunameri, joka sijaitsee Euroopan mannerjalustalla Britteinsaarten ja Euroopan mantereen luoteisosien välissä. Se yhtyy Atlantiin Calais’nsalmen ja Englannin kanaalin kautta lounaassa ja Orkney- ja Shetlandsaarten sekä Norjan välistä pohjoisessa. Idässä se kapenee Skagerrakiksi ja yhdistyy Itämereen Kattegatin ja Tanskan salmien kautta. Itämerelle on laivayhteys myös Schleswig-Holsteinin halki kulkevaa Kielin kanavaa pitkin.
Pohjanmeren rannikkovaltioita ovat lännessä ja lounaassa Iso-Britannia, koillisessa Norja, idässä Ruotsi ja Tanska, kaakossa Saksa ja Alankomaat sekä etelässä Belgia ja Ranska. Rannikkovaltiot harjoittavat alueella laajamittaista taloudellista toimintaa, kuten kalastusta ja kalanviljelyä, hiekan- ja soranottoa merenpohjasta, maakaasun ja maaöljyn porausta, ruoppausmassojen läjittämistä sekä matkailua. Pohjanmeri on myös eräs maailman vilkkaimmin liikennöidyistä merialueista, ja sen rannoilla sijaitsee kaksi maailman suurimpiin kuuluvaa satamaa.
Maantiede
thumb|Satelliittikuva Pohjanmerestä. thumb|Rantaa [[Den Helderin lähistöllä.]] Pohjanmeren altaan pituus pohjoisesta etelään on 960 kilometriä ja leveys lännestä itään 580 kilometriä. Estuaarit ja vuonot mukaan lukien altaan pinta-ala on noin 575 000 neliökilometriä ja kokonaistilavuus 54 000 kuutiokilometriä. Veden keskisyvyys on vain 94 metriä, kun esimerkiksi Välimeren keskisyvyys on noin 1,5 kilometriä. Altaan eteläreunalla meren syvyys on alle 30 metriä, mutta merenpohja viettää loivasti kohti pohjoisreunaa, jossa syvyys on jo noin 200 metriä. Syvin kohta on 700 metriä Norjan haudassa, joka on pitkänomainen syvänne Norjan rannikolla.
Merenpohjan suhteellisen tasaiset pinnanmuodot ovat lähes samanlaiset kuin viime jääkauden päättyessä, jolloin paikalla oli kuivaa maata. Pohjanmeren matalikot – esimerkiksi Doggermatalikko, Iso ja Pieni Kalamatalikko sekä Jyllannin matalikko – ovat vedenalaisia moreenimuodostumia, jotka laajeneva jäätikkö kasasi etureunalleen. Jää- ja vesivirrat puolestaan kuluttivat merenpohjaan syvänteitä. Näin syntyivät muuan muassa Oestergronden, Devil’s Hole, Norjan hauta sekä Elben muinainen jokilaakso. Fladen Ground oli todennäköisesti järvi, jota reunusti jäätikkö kolmesta ilmansuunnasta.
Vaihtelevien geologisten olosuhteiden vuoksi Pohjanmeren rannikot ovat hyvin monimuotoiset. Pohjoisessa esiintyy maankohoamista, joka johtuu maankuoren hitaasta oikenemisesta jääkauden jälkeen. Norjan vuoristoiselle ja rikkonaiselle rannikolle ovat tyypillisiä kalliosaaret ja syvät vuonot, joista suurimpia ovat Sogne, Hardanger, Bokna ja Oslonvuono. Etelä-Norjan edustalla on lähes katkeamaton ketju saaria, joka jatkuu Ruotsin puolelle. Englannin ja Skotlannin itärannikolla on kallioita, kivikkoisia rantoja sekä laajoja estuaareja ja merenlahtia, kuten Moray Firth, Firth of Forth, Humber, The Wash ja Thames. Kaakkois-Englannissa maisemaa hallitsevat matalat kalliot ja jokien muodostamat tulvalaaksot.
Ihminen on muuttanut suuresti Pohjanmeren eteläosien rantaviivaa rakentamalla sinne kaupunkeja, satamia ja teollisuuslaitoksia, valtaamalla merestä maa-alueita sekä suojaamalla ranta-alueita maavallein. Ranskan rannikkoalueille ominaisia ovat jokien halkomat tasangot ja rantakalliot. Calais’nsalmesta Tanskaan ulottuvalla vyöhykkeellä on lukemattomia hiekkarantoja ja -dyynejä, suurten jokien suualueita sekä Vattimereen kuuluvia laajoja vuorovesitasankoja ja saaria. Tanskan länsirannikolla on myös pitkien hiekkarantojen rajaamia laguuneja.
Orkney- ja Shetlandsaarten lisäksi Pohjanmeressä on pienempiä saaria Norjan, Tanskan, Saksan ja Alankomaiden rannikolla. Niistä suurimpia ovat Norjassa Sotra, Bømlo, Stord, Tysnesøy ja Karmøy; Ruotsissa Orust ja Tjörn; Tanskassa ja Saksassa Pohjoisfriiseinsaaret; Saksassa Itäfriiseinsaaret ja Helgoland sekä Alankomaissa Länsifriiseinsaaret. Englannin itärannikolla saaria on vain vähän.
Geologia
Permikaudella, noin 250 miljoonaa vuotta sitten, Pohjanmeren paikalla oli vuorten ympäröimä aavikkotasanko ja useita suolajärviä. Tällä aikakaudella syntyivät merenpohjan hiekkakivi- ja anhydriittikerrostumat ja niihin varastoitunut maaöljy ja maakaasu. Liitukaudella, noin sata miljoonaa vuotta sitten, Pohjanmeren allasta peitti jo matala meri, jonka pohjalle kasaantui aikojen saatossa paksu kerros liitua. Liitukauden loppuvaiheessa, 60–65 miljoonaa vuotta sitten, 130 kilometrin päähän Englannin nykyisestä itärannikosta törmäsi suuri meteoriitti tai komeetta, joka synnytti merenpohjaan Silverpit-kraatterin. paleogeenikaudella, noin 50 miljoonaa vuotta sitten, Pohjanmeri oli jo lähes nykyisen muotoinen ja sen pohjalle muodostui paksu sedimenttipatja jokien kuljettamasta savesta ja liejusta. Vielä 1,6 miljoonaa vuotta sitten Pohjanmeren eteläosat olivat osa Euroopan mannerta.